  Майя Бывальцева 2020-тӥ арын нырысетӥ паларын Удмуртия «Здравоохранение» йӧскалык ӵектосъя 612 эм тӥрлык басьтӥз. Огдыре сомында эм оборудование элькунэ ӧз вуылы на. Со сярысь улосвыллэн тӧроез Александр Бречалов 19-тӥ гудырикошконэ мерлыко вотэсъёсын меӵак эфирез дыръя вераз. Коронавирус инфекциен нюръяськон улсын ковид центръёсы ньыль компьютер томографъёс, вить УЗИ аппаратъёс басьтӥзы но пуктӥзы ни. Гудырикошкон пумозь эшшо сизьым УЗИ аппаратъёс вуозы. Озьы ик автопарк но выльдӥське. Удмуртиысь каръёсы но ёросъёсы ӝог эмъюрттэт сётӥсь 21 автомобиль вуиз. Александр Бречаловлэн верамезъя, улосвыл тӧролэсь но кивалтэтлэсь автопарксэс оптимизировать карон улсын участковой терапевтъёслэн но педиатръёслэн ёзэссылы ватсаса 40 машина басьтозы. Элькунлэн тӧроез туэ туберкулёзлэсь но лек пыктос висёнъёслэсь улонысь кошкисьёслэн лыдзы кулэсмиз шуыса пусйиз. Солэн верамезъя, та ласянь шӧдскымон инты басьтӥзы «Здравоохранение» йӧскалык ӵектос улсын Амбулаторно-онкологической центръёсты усьтон, соос Воткаын, Сарапулын, Глазкарын, Можгаын, Ижкарын, Уваын но Эграын ужало. Висисьёс отын химиотерапия юрттэт басьтыны быгато. Но валтӥсез азинскон – со эмчиослэн, эмсузэръёслэн ужамзы. Ковид центръёсын геройлыко уж. Коллективъёс оштолэзьысен вань кужымзэс сётыса тыршо. Бадӟым тау соослы со понна Александр Бречалов, Удмуртилэн тӧроезТодэ вайытом, гудырикошконэ Удмуртиын 52 фельдшер-акушер пунктъёс пуктыны кутскозы.  Тегъёс: Тазалык Ижкар Удмуртия тазалыкезутён АлександрБречалов 100ар  